Ketaminas
Ketaminas – medikamentas, tradiciškai naudojamas bendrajai anestezijai sukelti, taip pat pasižymintis analgetinėmis savybėmis. Skirtingai nuo kitų anestetikų, ketaminas neslopina kvėpavimo, nesulėtėja širdies plakimas, tad pacientams nereikia ventiliatoriaus. Be to, ketamino poveikis trejopas: jis veikia kaip analgetikas, hipnotikas, taip pat sukelia amneziją. 1970 m. JAV maisto ir vaistų administracija leido ketaminą naudoti gydant žmones. Per Vietnamo karą ketaminas buvo naudojamas mūšio lauke gydant sužeistus karius. Kadangi žmonėms ketaminas turi silpną haliucinogeninį poveikį, šiais laikais šis medikamentas daugiausia naudojamas veterinarijoje. Esama žmonių, kurie ketaminą naudoja rekreacijai.